Na osnovu člana 20a. Zakona o radu („Službene novine FBiH“ broj: 26/16, 89/18), člana 4. Uredbe o postupku prijema u radni odnos u javnom sektoru u Tuzlanskom kantonu („Službene novine TK-a“ broj: 4/19), člana 27. Pravilnika o radu JU Centar za socijalni rad Gračanica, člana 3.,5. i 6. Pravilnika o postupku prijema u radni odnos u JU Centar za socijalni rad Gračanica, Odluke direktora JU Centar za socijalni rad Gračanica broj: V-01-04-1-2021 od 02.11.2021.godine, objavljuje se,

**JAVNI OGLAS**

za prijem radnika u radni odnos na neodređeno vrijeme

**I**

JU Centar za socijalni rad Gračanica, sa sjedištem u Gračanici, ulica Armije BiH bb, prima u radni odnos sa punim radnim vremenom na neodređeno vrijeme jednog radnika, uz probni rad u trajanju od tri mjeseca na radno mjesto:

1. Diplomirani socijalni radnik, 1 izvršilac.

**II**

**Opis poslova**

Radno mjesto: diplomirani socijalni radnik:

-Obrada vaspitno zapuštenih maloljetnika

-Obrada materijalno neobezbjeđenih i za rad nesposobnih lica

-Obrada brakorazvodnih sporova i saniranje poremećenih bračnih odnosa

-Pripreme za stavljanje lica pod starateljstvo

-Obrada djece starih i iznemoglih lica za smještaj u ustanovu ili u hraniteljsku porodicu

-Rad sa punoljetnim licima asocijalnog ponašanja

-Pomoć ostalim licima u stanju socijalne potrebe

-Obrada djece i omladine ometene u razvoju

-Drugi poslovi po naređenju direktora

**III**

**Kandidati koji se prijavljuju na Javni oglas moraju ispunjavati opšte i posebne uslove i to:**

**A)Opšti uslovi:**

**Svi kandidati trebaju ispunjavati sljedeće opšte uslove:**

-Da su državljani BiH,

-Da su stariji od 18 godina,

-Da posjeduju opštu zdravstvenu sposobnost za obavljanje poslova radnog mjesta na koji apliciraju

**B)Posebni uslovi:**

**Za prijem u radni odnos za radno mjesto dipl.soc.radnik svi kandidati trebaju ispunjavati sljedeće posebne uslove:**

-Da imaju VSS – VII stepen stručne spreme ili 240 ECTS bodova,

-Jedna godina radnog iskustva,

-Položen stručni ispit u skladu sa Programom polaganja stručnog ispita za sticanje osposobljenosti za samostalan rad u obrazovanju, zdravstvu i socijalnoj zaštiti na poslovima socijalnog radnika,

-Poznavanje rada na računaru (MS windows, MS word, MS excel, internet),

-Vozačka dozvola B kategorije.

**IV**

**Potrebna dokumentacija uz prijavu**

Prilikom prijave na Javni oglas, kandidati su obavezni popuniti Prijavni obrazac

(Obrazac mogu dobiti na pisarnici JU Centar za socijalni rad Gračanica, Birou za zapošljavanje Gračanica, web stranici Vlade TK-a - dodatak Uredbe o postupku prijema u radni odnos u javnom sektoru u TK-a („Službene novine TK-a“ broj: 4/19), i uz prijavni obrazac dostaviti sljedeću dokumentaciju kao dokaz o ispunjavanju opštih i posebnih uslova:

-Izvod iz matične knjige rođenih,

-Uvjerenje o državljanstvu (ne starije od 6. mjeseci),

-Ovjerenu fotokopiju diplome o završenom fakultetu,

-Uvjerenje, potvrda ili certifikat ovlaštene ustanove ili organizacije o poznavanju rada na računaru (MS windows, MS word, MS exel, internet),

-Uvjerenje o položenom stručnom ispitu,

-Uvjerenje o radnom iskustvu,

-Ovjerena fotokopija vozačke dozvole B kategorije

Kandidati koji po nekom osnovu ostvaruju prioriret u zapošljavanju uz Prijavni obrazac trebaju dostaviti odgovarajuću dokumentaciju kojom se to dokazuje i pozvati se na poseban zakon po kojem imaju prednost.

**V**

U postupku prijema u radni odnos rangiranje kandidata koji se prijave na Javni oglas vrši se na osnovu provjere znanja i drugih sposobnosti i vještina putem pismenog i usmenog ispita u skladu sa Pravilnikom o postupku prijema u radni odnos u JU Centar za socijalni rad Gračanica. Pitanja za pismeni dio ispita obuhvataju provjeru znanja iz područja rada ustanove.

Pismeni dio ispita bit će proveden u vidu testa koji sadrži 10 (deset) pitanja.

Svaki tačan odgovor ocjenjuje se jednim bodom. Kandidati koji na pismenom ispitu ostvare najmanje 70% od ukupnog broja bodova stiču pravo da pristupe usmenom ispitu.

Kandidati koji na pismenom ispitu ostvare manje od 70% od ukupnog broja bodova isključuju se iz dalje procedure prijema u radni odnos.

Na usmenom ispitu svaki član komisije će ocjenjivati kandidata dodjeljujući mu određen broj bodova između jedan i pet.

**VI**

Popunjeni prijavni obrazac zajedno sa traženom dokumentacijom kandidati dostavljaju u zatvorenoj koverti putem pošte na adresu:

JU Centar za socijalni rad Gračanica

Komisija za izbor kandidata

Ulica Armije BiH bb,

75 320 Gračanica

sa naznakom „Prijava na Javni oglas za prijem u radni odnos na radno mjesto diplomirani socijalni radnik – NE OTVARAJ-.

**VII**

Rok za prijavu kandidata na Javni oglas je 8 (osam dana),počev od narednog dana od dana objavljivanja u dnevnom listu „Oslobođenje.

Svi dokumenti koji se dostavljaju uz prijavu na Javni oglas moraju biti u orginalu ili u ovjerenoj fotokopiji.

Uredno popunjen Prijavni obrazac podrazumijeva uredno popunjene sve rubrike (osim e-mail adrese koju kandidat popunjava samo ukoliko istu posjeduje) uključujući rubriku za mjesto i datum.

Kandidati su dužni svojeručno potpisati Prijavni obrazac u za to predviđen prostor.

Neuredne, nepotpune i neblagovremene prijave neće se uzimati u razmatranje.

Komisija za izbor kandidata za prijem u radni odnos će pisanim putem (uključujući i e-mail ukoliko je kandidat istu naveo u prijavnom obrascu) obavijestiti kandidate čije su prijave uredne, potpune i blagovremene o terminu polaganja pismenog ispita.

Kandidati koji na pismenom ispitu ostvare manje od 70% od ukupnog broja bodova isključuju se iz dalje procedure prijema u radni odnos.

Izabrani kandidat će biti u obavezi da najkasnije u roku od 8 (osam dana) od dana konačnosti Odluke o prijemu u radni odnos dostavi ljekarsko uvjerenje kao dokaz da zdravstveno stanje i psiho-fizičke sposobnosti odgovaraju uslovima mjesta za koje je izabran, kao i uvjerenje o nevođenju krivičnog postupka.

JU Centar za socijalni rad Gračanica nema obavezu vraćanja dokumentacije kandidatima.

Dostavljeno:

1. Dnevni list „Oslobođenje“,

2.Web stranica Grada Gračanica

3.Biro za zapošljavanje Gračanica,

4.Oglasna ploča JU Centar za socijalni rad Gračanica,

5. Evidencija/arhiva

 DIREKTORICA

 Jasminka Begović, dipl. pravnik